
ประกาศองค์การบริหารส่วนตำบลวังใหม่
เรื่อง      สอบราคาจ้าง โครงการก่อสร้างรางระบายน้ำ คสล. รูปตัวยูถนนสายควนออก-บ้านลอน หมู่ที่ ๕  
ตำบลวังใหม่    อำเภอป่าบอน  จังหวัดพัทลุง
-------------------------------
ด้วย  องค์การบริหารส่วนตำบลวังใหม่ มีความประสงค์   จะสอบราคาจ้างตามโครงการ
ก่อสร้างรางระบายน้ำ คสล. รูปตัวยู ถนนสายควนออก – บ้านลอน หมู่ที่ ๕  ขนาด ๐.๘๐×๐.๘๐× ๐.๑๐ เมตร    ยาว  ๔๒๐  เมตร  รายละเอียดตามแบบแปลนที่องค์การบริหาร ส่วนตำบลวังใหม่กำหนด โดยกำหนด     ราคากลางเป็นเงิน  ๑,๑๗๗,๘๐๐.-บาท     (-เงินหนึ่งล้านหนึ่งแสนเจ็ดหมื่นเจ็ดพันแปดร้อยบาทถ้วน)  
ผู้มีสิทธิเสนอราคาจะต้องมีคุณสมบัติดังนี้


๑.  เป็นนิติบุคคล  หรือบุคคลธรรมดา  ที่มีอาชีพรับจ้างทำงานที่สอบราคาดังกล่าว


๒. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ     รัฐวิสาหกิจ      หรือ
หน่วยการบริหารราชการส่วนท้องถิ่นในขณะที่ยื่นซองสอบราคา


๓.  มีผลงานก่อสร้างประเภทเดียวกัน  ในวงเงินไม่น้อยกว่า  ๕๘๘,๙๐๐๐.-   บาท
กำหนดดูสถานที่ก่อสร้าง ในวันที่ ๑๕ มิถุนายน  ๒๕๕๕ ระหว่างเวลา ๑๐.๓๐ น.ถึง ๑๒.๐๐ น.

ณ  ที่ทำการองค์การบริหารส่วนตำบลวังใหม่  และกำหนดรับฟังคำชี้แจงรายละเอียดเพิ่มเติม  ในวันที่  ๑๕   มิถุนายน  ๒๕๕๔  เวลา ๑๓.๐๐  น.   ณ   ที่ทำการองค์การบริหารส่วนตำบลวังใหม่
            

กำหนดยื่นซองสอบราคา ในวันที่   ๖  มิถุนายน  ๒๕๕๔ - ๑๖  มิถุนายน  ๒๕๕๔  เวลา ๐๘.๓๐  น. ถึง  ๑๖.๓๐  น. โดยมีกำหนดการยื่นซองสอบราคาดังนี้
๑. วันที่  ๖  มิถุนายน  ๒๕๕๔  -  วันที่  ๑๕  มิถุนายน  ๒๕๕๔ ระหว่างเวลา  ๐๘.๓๐ น. 
-  ๑๖.๓๐ น. ณ  (ส่วนการคลัง) องค์การบริหารส่วนตำบลวังใหม่ 
๒. วันที่  ๑๖  มิถุนายน ๒๕๕๔  เวลา ๐๘.๓๐ น. – ๑๖.๓๐ น. ณ  ศูนย์รวมข้อมูลข่าวสาร
การซื้อ/การจ้างขององค์การบริหารส่วนตำบลระดับอำเภอ (ที่ว่าการอำเภอป่าบอน)

กำหนดเปิดซองสอบราคา       ในวันที่  ๑๗  มิถุนายน ๒๕๕๔  ตั้งแต่เวลา    ๑๐.๓๐ น.   
เป็นต้นไป    ณ  ศูนย์รวมข้อมูลข่าวสารการซื้อ/การจ้างขององค์การบริหารส่วนตำบลระดับอำเภอ   (ที่ว่าการอำเภอป่าบอน)   
-๒-
ผู้สนใจติดต่อขอรับเอกสารสอบราคา   ได้ที่ (ส่วนการคลัง) องค์การบริหารส่วนตำบล
วังใหม่ อำเภอป่าบอน  จังหวัดพัทลุง ระหว่างวันที่   ๖  มิถุนายน  ๒๕๕๔ ถึงวันที่  ๑๖  มิถุนายน  ๒๕๕๔   หรือสอบถามทางโทรศัพท์หมายเลข  ๐๗๔-๖๐๘๐๓๐ ในวันและเวลาราชการ


ประกาศ  ณ  วันที่   ๖   เดือนมิถุนายน  พ.ศ.  ๒๕๕๔
(ลงชื่อ) ………………………………….

       (นายสาโรช  โยกทรัพย์)

         นายกองค์การบริหารส่วนตำบลวังใหม่
เอกสารสอบราคาจ้าง  เลขที่ ๑/๒๕๕๔
        โครงการก่อสร้างรางระบายน้ำ คสล. รูปตัวยูถนนสายควนออก-บ้านลอน หมู่ที่ ๕  
ตามประกาศองค์การบริหารส่วนตำบลวังใหม่  
ลงวันที่    ๖  มิถุนาย   ๒๕๕๔
---------------------------------------------------
องค์การบริหารส่วนตำบลวังใหม่   ซึ่งต่อไปนี้เรียกว่า  “องค์การบริหารส่วนตำบล”     
มีความประสงค์จะสอบราคาจ้างตามโครงการก่อสร้างรางระบายน้ำ คสล. รูปตัวยู ถนนสายควนออก – บ้านลอน หมู่ที่ ๕  ขนาด ๐.๘๐×๐.๘๐× ๐.๑๐ เมตร    ยาว  ๔๒๐  เมตร  รายละเอียดตามแบบแปลนที่องค์การบริหารส่วนตำบลวังใหม่กำหนด   โดยกำหนดราคากลางในการสอบราคาจ้างครั้งนี้เป็นเงินทั้งสิ้น      ๑,๑๗๗,๘๐๐.-บาท   (- เงินหนึ่งล้านหนึ่งแสนเจ็ดหมื่นเจ็ดพันแปดร้อยบาทถ้วน)  โดยมีข้อแนะนำและข้อกำหนด ดังต่อไปนี้
1. เอกสารแนบท้ายเอกสารสอบราคา
๑.๑  แบบรูปรายละเอียด
๑.๒  แบบใบเสนอราคา
๑.๓  แบบสัญญาจ้าง
๑.๔  แบบหนังสือค้ำประกัน (หลักประกันสัญญา)

๑.๕ บัญชีรายการก่อสร้างหรือใบแจ้งปริมาณงาน
๑.๖ บัญชีแสดงรายการเอกสาร/หลักฐาน
2. คุณสมบัติของผู้เสนอราคา
๒.๑ ผู้เสนอราคาต้องเป็นผู้มีอาชีพรับจ้างที่สอบราคาจ้าง  และต้องไม่เป็นผู้ถูกแจ้งเวียนซึ่ง
ผู้ทิ้งงานของทางราชการ  รัฐวิสาหกิจ  หรือหน่วยงานการบริหารราชการส่วนท้องถิ่น  หรือห้ามติดต่อหรือห้ามเข้าเสนอราคากับองค์การบริหารส่วนตำบล
๒.๒ ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้น
ศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
๒.๓ ผู้เสนอราคาจะต้องเป็นนิติบุคคลหรือบุคคลธรรมดา  มีผลงานก่อสร้างประเภท
เดียวกันกับงานที่สอบราคาจ้างในวงเงินไม่น้อยกว่า   ๕๘๘,๙๐๐๐.-   บาท  และเป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น      รัฐวิสาหกิจ  หรือหน่วยงานเอกชนที่องค์การบริหารส่วนตำบลเชื่อถือ
3. หลักฐานการเสนอราคา
ผู้เสนอราคาจะต้องเสนอเอกสารหลักฐานแนบมาพร้อมกับซองสอบราคาดังนี้
๓.๑ สำเนาหนังสือรับรองการจดทะเบียนหุ้นส่วนบริษัท  และสำเนาใบทะเบียน
ภาษีมูลค่าเพิ่ม (ถ้ามี) พร้อมทั้งรับรองสำเนาถูกต้อง
-๒-
๓.๒ หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบ
อำนาจให้บุคคลอื่นลงนามในใบเสนอราคาแทน
๓.๓ สำเนาหนังสือรับรองผลงานก่อสร้างพร้อมทั้งรับรองสำเนาถูกต้อง (ในกรณีที่มีการ
กำหนดผลงานตามข้อ ๒.๒)

๓.๔ บัญชีรายการก่อสร้าง  หรือใบแจ้งปริมาณงาน  ซึ่งจะต้องแสดงรายการวัสดุ  อุปกรณ์  
ค่าแรงงาน  ภาษีประเภทต่าง ๆ รวมทั้งกำไรไว้ด้วย
๓.๕ บัญชีรายการเอกสารทั้งหมดที่ได้ยื่นพร้อมกับซองสอบราคา
4. การยื่นซองสอบราคา
๔.๑ ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคานี้โดยไม่มี
เงื่อนไขใด ๆ ทั้งสิ้นและจะต้องกรอกข้อความให้ถูกต้องครบถ้วน  ลงลายมือชื่อผู้เสนอราคาให้ชัดเจน จำนวนเงินที่เสนอจะต้องระบุตรงกันทั้งตัวเลขและตัวอักษรโดยไม่มีการขูดลบหรือแก้ไขหากมีการขูดลบตก เติม แก้ไข เปลี่ยนแปลง จะต้องลงลายมือชื่อผู้เสนอราคาพร้อมประทับตรา(ถ้ามี)กับไว้ด้วยทุกแห่ง
๔.๒ ผู้เสนอราคาจะต้องกรอกปริมาณวัสดุและราคาในบัญชีรายการก่อสร้างให้ครบถ้วน  
ในการเสนอราคา ให้เสนอเป็นเงินบาท  และเสนอราคาเพียงราคาเดียว  โดยเสนอราคารวมและหรือราคาต่อหน่วย  และหรือต่อรายการ  ตามเงื่อนไขที่ระบุไว้ท้ายใบเสนอราคาให้ถูกต้อง  ทั้งนี้ ราคาที่รวมที่เสนอจะต้องตรงกันทั้งตัวเลขและตัวหนังสือ  ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ  โดยคิดราคารวมทั้งสิ้นซึ่งรวมค่าภาษีมูลค่าเพิ่ม  ภาษีอากรอื่น และค่าใช้จ่ายทั้งปวงไว้แล้ว
ราคาที่เสนอ  จะต้องเสนอกำหนดยืนราคาไม่น้อยกว่า  ๔๕  วัน  นับแต่วันเปิดซองสอบราคาโดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้และจะถอนการเสนอราคามิได้
๔.๓ ผู้เสนอราคาจะต้องเสนอกำหนดเวลาดำเนินการก่อสร้างแล้วเสร็จไม่เกิน  ๙๐  วัน นับ
ถัดจากวันลงนามในสัญญาจ้าง  (หรือวันที่ได้รับหนังสือแจ้งจากองค์การบริหารส่วนตำบลให้เริ่มทำงาน)
๔.๔ ก่อนยื่นซองสอบราคา   ผู้เสนอราคาควรตรวจดูร่างสัญญา   แบบรูปและรายละเอียด 
ฯลฯ ให้ถี่ถ้วนและเข้าใจเอกสารสอบราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา
๔.๕  ผู้เสนอราคาจะต้องยื่นซองสอบราคาที่ปิดผนึกซองเรียบร้อยจ่าหน้าซองถึง  ประธาน
คณะกรรมการเปิดซองสอบราคา  โดยระบุไว้ที่หน้าซองว่า “ใบเสนอราคาตามเอกสารสอบราคาเลขที่    ๑/๒๕๕๔ ” โดยยื่นโดยตรงต่อเจ้าหน้าที่รับซอง   ในวันที่  ๖ มิถุนายน  ๒๕๕๔  -  ๑๖ มิถุนายน  ๒๕๕๔ ระหว่างเวลา  ๐๘.๓๐ น.- ๑๖.๓๐น. โดยมีกำหนดยื่นซองดังนี้
-๓-
๑.
วันที่  ๖  มิถุนายน  ๒๕๕๔ -  ๑๕  มิถุนายน  ๒๕๕๔   ระหว่างเวลา  ๐๘.๓๐ น. – 
๑๖.๓๐ น.   ณ   (ส่วนการคลัง)   องค์การบริหารส่วนตำบลวังใหม่

        ๒.
วันที่  ๑๖  มิถุนายน  ๒๕๕๔  ระหว่างเวลา  ๐๘.๓๐ น. – ๑๖.๓๐ น. ณ ศูนย์รวมข้อมูลข่าวสารการซื้อ/การจ้างขององค์การบริหารส่วนตำบลระดับอำเภอ (อำเภอป่าบอน)


เมื่อพ้นกำหนดเวลายื่นซองสอบราคาแล้วจะไม่รับซองสอบราคาโดยเด็ดขาด  กำหนดเปิดซองสอบราคา   ในวันที่  ๑๗  มิถุนายน  ๒๕๕๔  ตั้งแต่เวลา ๑๐.๓๐ น. เป็นต้นไป  ณ ศูนย์รวมข้อมูลข่าวสารการซื้อ/การจ้างขององค์การบริหารส่วนตำบลระดับอำเภอ (ที่ว่าการอำเภอป่าบอน)

5. หลักเกณฑ์และสิทธิในการพิจารณาราคา
๕.๑ ในการสอบราคาครั้งนี้  องค์การบริหารส่วนตำบลจะพิจารณาตัดสินด้วย ราคารวม
๕.๒  หากผู้เสนอราคารายใดมีคุณสมบัติไม่ถูกต้องตามข้อ ๒ หรือยื่นหลักฐานการเสนอ
ราคาไม่ถูกต้อง หรือไม่ครบถ้วนตามข้อ  ๓  หรือยื่นซองสอบราคาไม่ถูกต้องตามข้อ ๔ แล้ว  คณะกรรมการเปิดซองสอบราคาจะไม่รับพิจารณาราคาของผู้เสนอราคารายนั้น  เว้นแต่เป็นข้อผิดพลาดหรือผิดหลงเพียงเล็กน้อย หรือที่ผิดแผกไปจากเงื่อนไขของเอกสารสอบราคาในส่วนที่มิใช่สาระสำคัญ  ทั้งนี้เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบลเท่านั้น
      ๕.๓  องค์การบริหารส่วนตำบลสงวนสิทธิไม่พิจารณาราคาของผู้เสนอราคา  โดยไม่มี
การผ่อนผันในกรณี ดังต่อไปนี้
     (๑) ไม่ปรากฏชื่อผู้เสนอราคารายนั้น  ในบัญชีผู้รับเอกสารสอบราคา  หรือในหลักฐานการรับเอกสารสอบราคาขององค์การบริหารส่วนตำบล


(๒) ไม่กรอกชื่อนิติบุคคล  หรือบุคคลธรรมดา  หรือลงลายมือชื่อผู้เสนอราคาอย่างหนึ่งอย่างใดหรือทั้งหมดในใบเสนอราคา


(๓) เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญ  หรือมีผลทำให้เกิดความได้เปรียบเสียเปรียบแก่ผู้เสนอราคารายอื่น 


(๔) ราคาที่เสนอมีการขูดลบ  ตก  เติม  แก้ไข  เปลี่ยนแปลง  โดยผู้เสนอราคามิได้ลงลายมือชื่อพร้อมประทับตรา (ถ้ามี) กำกับไว้
๕.๔ ในการตัดสินการสอบราคาหรือในการทำสัญญา  คณะกรรมการเปิดซองสอบราคา
หรือองค์การบริหารส่วนตำบลมีสิทธิให้ผู้เสนอราคาชี้แจงข้อเท็จจริง  สภาพฐานะ  หรือข้อเท็จจริงอื่นใดที่เกี่ยวข้องกับผู้เสนอราคาได้  องค์การบริหารส่วนตำบลมีสิทธิที่จะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง
๕.๕ องค์การบริหารส่วนตำบลทรงไว้ซึ่งสิทธิที่จะไม่รับราคาต่ำสุด   หรือราคาหนึ่ง
ราคาใดหรือราคาที่เสนอทั้งหมดก็ได้  และอาจพิจารณาเลือกจ้างในจำนวนหรือขนาด  หรือรายการหนึ่งรายการใด  หรืออาจจะยกเลิกการสอบราคาโดยไม่พิจารณาจัดจ้างเลยก็ได้สุดแต่จะพิจารณา  ทั้งนี้  เพื่อ
-๔-
ประโยชน์ของทางราชการเป็นสำคัญ  และให้ถือว่าการตัดสินขององค์การบริหารส่วนตำบลเป็นเด็ดขาด  ผู้เสนอราคาจะเรียกร้องค่าเสียหายใด ๆ มิได้  รวมทั้งองค์การบริหารส่วนตำบลจะพิจารณายกเลิกการสอบราคาและลงโทษผู้เสนอราคาเสมือนเป็นผู้ทิ้งงาน  หากมีเหตุผลที่เชื่อได้ว่าการเสนอราคากระทำไปโดยไม่สุจริตหรือมีการสมยอมกันในการเสนอราคา
ในกรณีที่ผู้เสนอราคาต่ำสุดเสนอราคาต่ำจนคาดหมายได้ว่าไม่อาจดำเนินงานตามสัญญาได้  คณะกรรมการเปิดซองสอบราคาหรือองค์การบริหารส่วนตำบลจะให้ผู้เสนอราคานั้นชี้แจงและแสดงหลักฐานที่ทำให้เชื่อได้ว่าผู้เสนอราคาสามารถดำเนินงานตามสอบราคาจ้างให้เสร็จสมบรูณ์  หากคำชี้แจงไม้เป็นที่รับฟังได้  องค์การบริหารส่วนตำบลมีสิทธิที่จะไม่รับราคาของผู้เสนอราคารายนั้น
6. การทำสัญญาจ้าง
ผู้ชนะการสอบราคาจะต้องทำสัญญาจ้างตามแบบสัญญาระบุ ในข้อ ๑.๓ กับองค์การบริหารส่วนตำบลภายใน  ๗  วัน  นับถัดจากวันที่ได้รับแจ้ง  และจะต้องวางหลักประกันสัญญาเป็นเงิน เท่ากับร้อยละห้าของราคาค่าจ้างที่สอบราคาได้  ให้องค์การบริหารส่วนตำบลยึดถือไว้ในขณะทำสัญญา  โดยใช้หลักประกันอย่างหนึ่งอย่างใด  ดังต่อไปนี้
๖.๑  เงินสด
๖.๒  เช็คที่ธนาคารสั่งจ่ายให้แก่องค์การบริหารส่วนตำบล  โดยเป็นเช็คลงวันที่ที่ทำสัญญา
หรือก่อนหน้านั้นไม่เกิน ๓ วัน ทำการของทางราชการ
๖.๓ พันธบัตรรัฐบาลไทย 
๖.๔ หนังสือค้ำประกันของบริษัทเงินทุนที่ได้รับอนุญาตให้ประกอบกิจการเงินทุนเพื่อการ
พาณิชย์และประกอบธุรกิจค้ำประกันตามประกาศของธนาคารแห่งประเทศไทย  ตามรายชื่อบริษัทเงินทุนที่ธนาคารแห่งประเทศไทยได้แจ้งเวียนให้ส่วนราชการต่าง ๆ ทราบแล้ว  โดยอนุโลมให้ใช้ตามตัวอย่างหนังสือค้ำประกันของธนาคารตามที่คณะกรรมการว่าด้วยการพัสดุกำหด (การใช้หลักประกันตามข้อนี้ใช้เฉพาะสัญญาจ้างก่อสร้างที่มีวงเงินไม่เกิน  ๑๐ ล้านบาท)

หลักประกันนี้จะคืนให้โดยไม่มีดอกเบี้ยภายใน  ๑๕   วัน  นับถัดจากวันที่ผู้ชนะการสอบราคา (ผู้รับจ้าง) พ้นจากข้อผูกพันตามสัญญาจ้างแล้ว
7. ค่าจ้างและการจ่ายเงิน (สัญญาเป็นราคาเหมารวม)

องค์การบริหารส่วนตำบลจะจ่ายเงินค่าจ้าง   โดยแบ่งออกเป็น   ๑  งวด    ดังนี้
งวดที่ ๑  (งวดสุดท้าย)    เป็นจำนวนเงินในอัตราร้อยละ ร้อย  ของค่าจ้าง ( ๑๐๐% ) เมื่อ
ผู้รับจ้างได้ปฏิบัติงานทั้งหมดให้แล้วเสร็จเรียบร้อยตามสัญญา  รวมทั้งทำสถานที่ก่อสร้างให้สะอาดเรียบร้อย
-๕-
8. อัตราค่าปรับ
ค่าปรับตามแบบสัญญาจ้างจะกำหนดในอัตราร้อยละ (๐.๐๑%) ศูนย์จุดศูนย์หนึ่งเปอร์เซ็นต์ของค่าจ้างตามสัญญาต่อวัน
9. การรับประกันความชำรุดบกพร่อง
ผู้ชนะการสอบราคาซึ่งได้ทำข้อตกลงเป็นหนังสือ  หรือทำสัญญาจ้างตามแบบดังระบุในข้อ ๑.๓ แล้วแต่กรณี จะต้องรับประกับความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า  ๒  ปี นับถัดจากวันที่องค์การบริหารส่วนตำบลได้รับมอบงาน  โดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิมภายใน  ๑๕ วัน  นับถัดจากวันที่ได้รับแจ้งความชำรุดบกพร่อง
10. ข้อสงวนสิทธิในการเสนอราคาและอื่น ๆ 
๑๐.๑   เงินค่าจ้างสำหรับงานจ้างครั้งนี้  ได้มาจากเงินงบประมาณจาก      เงินงบประมาณ
ประจำปี พ.ศ. 2554      แล้วเท่านั้น
 
        ๑๐.๒    เมื่อองค์การบริหารส่วนตำบลได้คัดเลือกผู้เสนอราคารายใดให้เป็นผู้รับจ้างและได้ตกลงจ้างตามสอบราคาจ้างแล้ว  ถ้าผู้รับจ้างจะต้องสั่งหรือนำสิ่งของมาเพื่องานดังกล่าวเข้ามาจากต่างประเทศ  และของนั้นต้องนำเข้ามาทางเรือในเส้นทางที่มีเรือไทยเดินอยู่  และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด  ผู้เสนอราคาซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชยนาวี  ดังนี้
(๑)แจ้งการสั่งหรือนำสิ่งของดังกล่าวเข้ามาจากต่างประเทศต่อสำนักงานคณะกรรมการส่งเสริมการพาณิชยนาวีภายใน ๗ วัน  นับถัดจากวันที่ผู้รับจ้างสั่งหรือซื้อของจากต่างประเทศ  เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้
(๒) จัดการให้สิ่งของดังกล่าวบรรทุกโดยเรือไทย  หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย  เว้นแต่จะได้รับอนุญาตจากสำนักงานคณะกรรมการส่งเสริมการพาณิชยนาวีให้บรรทุกสิ่งของนั้นโดยเรืออื่นที่มิใช่เรือไทย  ซึ่งจะต้องได้รับอนุญาตเช่นนั้นก่อนบรรทุกของลงเรืออื่น  หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น
(๓) ในกรณีที่ไม่ปฏิบัติตาม (๑) หรือ (๒)  ผู้รับจ้างจะต้องรับผิดตามกฎหมายว่าด้วยการส่งเสริมการพาณิชยนาวี
๑๐.๓ ผู้เสนอราคาซึ่งองค์กรบริหารส่วนตำบลได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดระบุในข้อ ๖ องค์การบริหารส่วนตำบลอาจพิจารณาเรียกร้องให้ชดใช้ความเสียหาย (ถ้ามี)  รวมทั้งจะพิจารณาให้เป็นผู้ทิ้งงานตามระเบียบทางราชการ
๑๐.๔ องค์การบริหารส่วนตำบลสงวนสิทธิที่จะแก้ไข  เพิ่มเติมเงื่อนไขหรือข้อกำหนดในสัญญาให้เป็นไปตามความเห็นของอัยการจังหวัดหรือสำนักงานอัยการสูงสุด (ถ้ามี)

-๖-
11. มาตรฐานฝีมือช่าง
เมื่อองค์การบริหารส่วนตำบลได้คัดเลือกผู้เสนอราคารายใดให้เป็นผู้รับจ้างและได้ตกลงจ้าง
ก่อสร้างตามประกาศนี้แล้ว  ผู้เสนอราคาจะต้องตกลงว่าในการปฏิบัติงานก่อสร้างดังกล่าว  ผู้เสนอราคาจะต้องมีและใช้ผู้ผ่านการทดสอบมาตรฐานฝีมือช่างจากกระทรวงแรงงานและสวัสดิการสังคม  หรือผู้มีวุฒิบัตรระดับ  ปวช. ปวส. และ ปวท. หรือเทียบเท่าจากสถาบันการศึกษาที่ ก.พ. รับรองให้เข้ารับราชการได้  ในอัตราไม่ต่ำกว่าร้อยละ๑๐  ของแต่ละสาขา  แต่จะต้องมีช่างจำนวนอย่างน้อย ๑ คน  ในแต่ละสาขาช่างดังต่อไปนี้
๑๑.๑    ช่างโยธา
๑๑.๒    ช่างสำรวจ
๑๑.๓    ช่างก่อสร้าง
ในระหว่างระยะเวลาการก่อสร้างผู้รับจ้างถือปฏิบัติตามหลักเกณฑ์ที่กฎหมายและ
ระเบียบได้กำหนดไว้โดยเคร่งครัด
องค์การบริหารส่วนตำบลวังใหม่
วันที่   ๖  มิถุนายน  ๒๕๕๔






